NEUVOSTON ASETUS (ETY) N:o 3761/86,
annettu 8 päivänä joulukuuta 1986,
Espanjasta ja Portugalista tuotavaan yhteisen tullitariffin alanimikkeeseen 10.07 C I kuuluvaan kylvämiseen tarkoitettuun durrahybridiin yhteisössä sellaisena kuin se oli 31 päivänä joulukuuta 1985 sovellettavasta tullista
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan ja erityisesti sen 32 ja 191 artiklan,
ottaa huomioon komission ehdotuksen,
sekä katsoo, että
asetuksella (ETY) N:o 1355/86(1) muutetaan yhteisen tullitariffin alanimike 10.07 C; alanimikkeeseen 10.07 C I kuuluvalle kylvämiseen tarkoitetulle durrahybridille vahvistetaan 10 prosentin tulli,
kyseiselle tuotteelle ei ollut vahvistettu mitään tullia 1 päivänä tammikuuta 1986, joka asetuksella (ETY) N:o 443/86(2) säädetään niiden perustullien vahvistamisen viiteajankohdaksi, joista yhteisö sellaisena kuin se oli 31 päivänä joulukuuta 1985 laskee liittymisasiakirjassa tarkoitetut peräkkäiset alennukset, ja
tämän vuoksi olisi vahvistettava tulli, jota yhteisössä sellaisena kuin se oli 31 päivänä joulukuuta 1985 sovelletaan kyseiseen tuotteeseen Espanjan ja Portugalin osalta,
ON ANTANUT TÄMÄN ASETUKSEN:
1 artikla
Yhteisöön sellaisena kuin se oli 31 päivänä joulukuuta 1985 Espanjasta ja Portugalista tuotavasta yhteisen tullitariffin alanimikkeeseen 10.07 C I kuuluvasta kylvämiseen tarkoitetusta durrahybridistä ei kanneta tullia.
Espanjasta ja Portugalista lähtöisin olevana durrahybridinä pidetään näistä maista peräisin olevaa tai niissä vapaaseen liikkeeseen luovutettua tuotetta.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä joulukuuta 1986.